5.  ทรัพย์สินที่ใช้ในการประกอบธุรกิจ

(1) ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

(1) อาคารสำนักงาน

บริษัทและบริษัทย่อยได้ซื้ออาคารสำนักงาน 3 แห่ง เพื่อใช้เป็นสำนักงานดำเนินงานในกรุงเทพฯ
สิงคโปร์และ ฮ่องกง โดยมีมูลค่าสุทธิตามบัญชีของที่ดินและอาคารสำนักงาน 3 แห่ง
พร้อมสิ่งปรับปรุงอาคารในสิงคโปร์

ฮ่องกง และจีน รวม 1,952.9 ล้านบาท (หลังจากได้หักค่าเผื่อการด้อยค่าในอาคารใน 2547
ไปจำนวน 58 ล้านบาท ตามหลักมาตรฐานบัญชีทั่วไป)

ที่ตั้งสำนักงานในกรุงเทพฯ อยู่ที่ 127/35 อาคารปัญจธานีทาวเวอร์ ชั้น 30 ถนนรัชดาภิเษก
แขวงช่องนนทรี เขตยานนาวา กรุงเทพฯ 10120 มีพื้นที่ขนาด 1,059 ต.ร.ม. ไม่มีภาระจำนอง

ที่ตั้งสำนักงานในสิงคโปร์ อยู่ที่ 11 ถนน Keppel ชั้น 7 - 8 อาคาร RCL Centre สิงคโปร์
089057 (บริษัท อาร์ ซี แอล อินเวสเมนท์ พีทีอี จำกัด และ บริษัท อาร์ ซี แอล ฟีดเดอร์ พีทีอี
จำกัด บริษัทย่อยที่บริษัทฯถือหุ้นอยู่ร้อยละ 100 เป็นผู้ซื้ออาคารดังกล่าว)
อาคารดังกล่าวติดภาระจำนองอยู่กับธนาคาร Oversea-Chinese Banking Corporation
Limited ในสิงคโปร์ จำนวน USD 56.1 ล้าน ณ สิ้นปี 2547 ยังมีหนี้คงค้างอยู่อีก USD 38.6
ล้าน

ที่ตั้งสำนักงานในฮ่องกง อยู่ที่ 9-17 ถนน Des Voeur ชั้น 11
อาคารคิงคองคอมเมอร์เชียลเซ็นเตอร์ ฮ่องกง มีพื้นที่ขนาด 6,800 ต.ร.ฟ ไม่มีภาระจำนอง

(2) เรือเดินทะเล

ณ สิ้นปี 2547 บริษัทและบริษัทย่อยมีเรือเดินทะเลรวมทั้งหมด 27
ลำมีมูลค่าตามบัญชีรวมก่อนหักค่าเสื่อมราคาสะสม 16,681 ล้านบาท (บริษัทเป็นเจ้าของ 11 ลำ
บริษัทย่อยเป็นเจ้าของ 16 ลำ) เรือเดินทะเลเป็นเรือยนต์ขนาดบรรทุกระหว่าง 480 - 1,498
ทีอียู มีเดทเวทตันระหว่าง 7,864 - 21,813 ตัน
ใช้ขนส่งตู้คอนเทนเนอร์ทางทะเลภายในภูมิภาคและภูมิภาคใกล้เคียง และยังใช้ขนส่งตู้แช่เย็น
(Reefer) สำหรับอาหารที่ต้องเก็บในอุณหภูมิต่ำ

ณ สิ้นปี 2547 เรือของบริษัทฯและบริษัทย่อย 16 ลำ
มีภาระจำนองในการค้ำประกันเงินกู้ภายในประเทศและต่างประเทศของบริษัทฯและบริษัทย่อยจำนวน
264.5 ล้านบาท และ USD 120.79 ล้าน ซึ่งนำมาใช้ซื้อเรือเหล่านี้ ณ 31 ธันวาคม 2547
ยอดเงินกู้ได้ลดลงเหลือ 92.57 ล้านบาท และ USD 83.8 ล้าน ส่วนเรือใหม่จำนวน 6 ลำ
ที่จะรับมอบในระหว่างปี 2548 มีภาระจำนองจำนวน USD 148.38 ล้าน
ในการค้ำประกันเงินกู้ซึ่งนำมาใช้ซื้อเรือเหล่านี้ (ณ 31 ธันวาคม 2547 ยอดเงินกู้มีจำนวน USD
18.85 ล้าน)

นโยบายการลงทุนในบริษัทย่อยและบริษัทร่วม

บริษัทฯ ได้มีการลงทุนในบริษัทย่อยและบริษัทร่วมและบริษัทในเครือ ตามโครงสร้างกลุ่มบริษัทฯ
(หน้า 20) รวมจำนวน 18 บริษัท เฉพาะ 11 บริษัทที่บริษัทฯเข้าลงทุนโดยตรง
ส่วนที่เหลือเป็นบริษัทที่บริษัทย่อยเป็นผู้ลงทุน ณ วันที่ 31 ธันวาคม 2547
เงินลงทุนตามบัญชีวิธีส่วนได้เสียที่บริษัทฯลงทุนโดยตรงมีจำนวน 6,437 ล้านบาท
(เงินลงทุนวิธีราคาทุน 2,146 ล้านบาท)

นโยบายการลงทุนของบริษัทและบริษัทย่อย ยังคงให้ความสำคัญในการลงทุนในธุรกิจเจ้าของเรือ
(Ship Owner) ธุรกิจเดินเรือ (Ship Operator) ธุรกิจตัวแทนเรือ (Ship Agent)
และธุรกิจลานพักตู้สินค้าบนบก (Inland Container Depot or Container Freight
Station)
เพื่อขยายและเสริมเครือข่ายการขนส่งตู้สินค้าทางทะเลแบบฟีดเดอร์ภายในภูมิภาคให้มีประสิทธิภาพยิ่งขึ้น
ในปี 2544 บริษัทฯ ได้ขยายการลงทุนในธุรกิจบริการโลจิสติคส์ คือ
การบริการลำเลียงสินค้าแบบเบ็ดเสร็จ ซึ่งจะช่วยเสริมธุรกิจของกลุ่มให้ดียิ่งขึ้น
และยังคงเติบโตอย่างต่อเนื่องมาจนถึงปัจจุบัน

บริษัทฯ มิได้ให้ความสำคัญในการลงทุนเฉพาะด้านหนึ่งด้านใด แต่ให้ความสำคัญในเชิงภาพรวม
เพราะธุรกิจทุกส่วนล้วนเกื้อกูลธุรกิจส่วนอื่น ๆ ในการลงทุน บริษัทจะถือหุ้นมากกว่าร้อยละ 50
หรือร้อยละ 100 เพื่อให้ได้อำนาจในการควบคุมธุรกิจ และประสิทธิภาพในการดำเนินงานของกลุ่ม

สำหรับบริษัทย่อยและบริษัทร่วมที่บริษัทฯไปลงทุนนั้น บริษัทฯ
จะแต่งตั้งผู้บริหารไปเป็นกรรมการของบริษัทเหล่านั้น เพื่อรับนโยบายบริหารหลักของบริษัทฯ
ไปดำเนินการ